Source: http://www.druckeria.ro/tag/gimnastica/
Timestamp: 2020-08-14 17:52:50+00:00

Document:
gimnastica Archives - Druckeria
An de coșmar pentru Diana Bulimar! Timișoreanca, abia a 5-a în topul gimnastelor din România
Federația Română de Gimnastică a dat astăzi publicității superlativele anului 2015. La gimnastică artistică, marii laureați au fost Marian Drăgulescu și Larisa Iordache, în vreme ce la gimnastică aerobică, titlul i-a revenit lui Lucian Săvulescu, dublu campion european în acest an. Timișoreanca Diana Bulimar ocupă doar poziția a 5-a în Top 10 la feminin, după o perioadă de coșmar, în care a avut parte de numeroase accidentări.
Diana Bulimar încheie un an 2015 de coșmar. Deși a participat la cele mai importante întreceri ale anului, Campionatele Europene de la Montpellier și Campionatele Mondiale de la Glasgow, timișoreanca nu și-a trecut în cont nicio medalie, prestațiile sale fiind în scădere, iar asta mai ales din cauza deselor accidentări de care a avut parte în ultimii ani.
Campionatele Europene de la Montpellier reprezentau revenirea Dianei pe marea scenă internațională după o pauză forțată de nouă luni. A urmat o nouă accidentare pentru timișoreanca născută în 1995, care a privat-o de la participarea la Jocurile Europene de la Baku. A urmat o operație extrem de complicată, de reconstrucție a cartilajului pe cale artroscopică, în urma căreia a reușit să se refacă în timp util pentru a participa la Campionatele Mondiale de la Glasgow. Din păcate, Diana Bulimar a luat parte la dezastrul înregistrat de lotul feminin al României, care a ratat prezența în finala pe echipe și, totodată, calificarea directă la Jocurile Olimpice de la Rio.
Timișoreanca figurează pe locul 5 în topul gimnastelor din România pe 2015, fiind depășită nu doar de Larisa Iordache – abonată deja de trei ani la câștigarea ierarhiei – ci și de trei sportive de la Cetate Deva. E vorba despre Laura Jurca, Andreea Muntean și Andreea Iridon, sportive tinere, care s-au remarcat în acest an. Pentru gimnasta descoperită de cuplul de antrenori Mariana Tomceanu – Marcel Benea la CSS 1 Timișoara rămâne doar speranța unui 2016 lipsit de accidentări, care să-i permită revenirea la forma care a consacrat-o. Și, firește, calificarea la Rio, în turneul preolimpic din primăvară.
Iată topurile publicate astăzi, de Federația Română de Gimnastică:
Gimnastică artistică – masculin
4. Cristian Băţagă
Gimnastică artistică – feminin
8. Olivia Cîmpean
9. Denisa Golgotă
1. Lucian Săvulescu
Filed Under: Alte sporturi, Stire de ultima ora Tagged With: css 1 timisoara, diana bulimar, gimnastica, glasgow, marcel benea, mariana tomceanu, montpellier
Filed Under: Alte sporturi, Stire de ultima ora Tagged With: andreea ciurusniuc, diana bulimar, elite gym, gimnastica, laura jurca, maria holbura, marsilia
Vlad Cotuna, la primul turneu internațional din 2013
Gimnastul timișorean Vlad Cotuna va lua startul joi la Turneul Maeștrilor de la Cottbus, competiție ce va reuni sportivi din 42 de țări ale lumii. Sportivul legitimat la CSM Lugoj va concura la trei aparate în cadrul evenimentului considerat cel mai vechi turneu internațional de gimnastică din Europa.
Cea de-a 37-a ediție a Turnier der Meister va începe astăzi, la Cottbus, cu primirea delegațiilor din cele peste 40 de țări, primele antrenamente și ședința tehnică. Joi au loc primele calificări la aparate, acolo unde va intra și gimnastul timișorean Vlad Cotuna. Sportivul care a reprezentat România la Jocurile Olimpice de la Londra se va reobișnui cu aerul tare al competițiilor internaționale, acesta fiind de alfel primul concurs de anvergură pentru el în 2013. Conform desfășurătorului afișat pe pagina oficială a competiției, Cotuna va concura la trei aparate: sol, bară și paralele. Pentru gimnastul născut la Timișoara și legitimat la CSM Lugoj, Turneul Maeștrilor va fi un bun prilej de încălzire pentru Campionatele Europene Individuale ce se vor desfășura la mijlocul lunii aprilie, la Moscova.
Alături de Vlad Cotuna, la Cottbus vor concura alți trei gimnaști români de lot național: Alexandru Ursache, Cristian Bataga și Ovidiu Buidoso. Deși inițial țara noastră ar fi trebuit să fie reprezentată și la feminin, prin Larisa Iordache și timișoreanca Diana Bulimar, nicio gimnastă româncă nu apare pe lista de start afișată marți pe pagina oficială.
Turnier der Meister e considerat cel mai vechi turneu de gimnastică de importanță internațională de pe Bătrânul Continent. Primele două ediții ale competiției s-au desfășurat la Schwerin și Berlin, în 1973 și 1978. Din 1979, turneul e organizat anual, fără întrerupere, la Cottbus. Începând cu anul 1994 e considerat Grand Prix, pentru ca, în 2000, Federația Internațională de Gimnastică (FIG) să îl recunoască oficial drept etapă de Cupă Mondială. Din 2003 încoace, concursul se desfășoară în moderna sală Lausitz-Arena.
Filed Under: Alte sporturi Tagged With: cottbus, csm lugoj, gimnastica, gimnastica lugoj, gimnastica timisoara, jocurile olimpice, londra 2012, turneul maestrilor, turnier des meister, vlad cotuna
Vlad Cotuna rămâne legitimat în Timiș
Cel mai bun sportiv al județului Timiș va rămâne legitimat aproape de casă pentru încă doi ani. Gimnastul timișorean Vlad Cotuna, participant la Jocurile Olimpice de la Londra, a semnat prelungirea înțelegerii cu CSM Lugoj, care se întinde până la 31 ianuarie 2015.
După ce marea majoritate a sportivilor de top din județul Timiș au luat, în ultimii ani, calea cluburilor mai puternice din țară, secția de gimnastică de la CSM Lugoj se poate lăuda cu faptul că l-a păstrat pe unul dintre cei mai buni sportivi ai țării.
Timișoreanul Vlad Cotuna a semnat, în prima zi a anului, o nouă înțelegere cu clubul de pe Timiș, în ciuda faptului că de serviciile sale s-au interesat multe grupări cu posibilități mai mari, precum Steaua sau Dinamo.
„Am renegociat contractul şi ţinând cont de performanţele lui, am făcut în aşa fel încât să fie şi el mulţumit. Multe cluburi din ţară şi l-au dorit pe Vlad Cotuna în echipă, printre care Steaua şi Dinamo, însă lui Vlad i-a plăcut colaborarea cu fosta conducere a CSM-ului. Vlad Cotuna este un băiat foarte serios şi care promite foarte mult. Ne bucurăm că am reuşit să-l păstrăm în echipă şi cred că acesta este contractul anului pentru CSM Lugoj”, a declarat directorul CSM Lugoj, Anucin Boga, pentru redesteptarea.ro.
Vlad Cotuna a fost desemnat cel mai bun sportiv al Timișului pe 2012, în topul anual realizat de Direcția Județeană de Sport și Tineret. Gimnastul în vârstă de 22 de ani a încheiat un an plin de satisfacții, în care a cucerit o medalie de bronz la Campionatele Europene de la Montpellier cu echipa României și a participat la Jocurile Olimpice de la Londra.
Filed Under: Alte sporturi Tagged With: csm lugoj, gimnastica, jocurile olimpice londra, londra 2012, montpellier, sportivul anului 2012, vlad cotuna
Diana Bulimar, aplaudată la Cagliari
Diana Bulimar a participat, la sfârșitul săptămânii trecute, la Grand Prix „Rana Gioiaverde”, eveniment desfășurat la Cagliari. Gimnasta din Timișoara a demonstrat că nu întâmplător s-a întors cu o medalie de bronz de la Londra, reușind un exercițiu excepțional la bârnă.
Timișoreanca Diana Bulimar a fost singura reprezentantă a României la Grand Prix „Rana Gioiaverde”, un spectacol de gimnastică devenit deja tradițional în Italia. Spunem spectacol, pentru că acesta a fost, de altfel, și profilul evenimentului, promovarea gimnasticii fiind mai importantă decât rezultatele în sine.
Diana Bulimar a fost cap de afiș al evenimentului de la Cagliari, făcând deliciul spectatorilor printr-un exercițiu aproape perfect la bârnă. Sigură pe ea, cu elemente bine legate și cu dezinvoltura ce a propulsat-o în naționala de gimnastică a României, sportiva în vârstă de 17 ani a smuls ropote de aplauze din partea publicului italian.
Diana Bulimar se află la finalul unui an excepțional, care a propulsat-o în rândul celor mai interesante gimnaste ale lumii. Timișoreanca a început în 2012 să colecționeze medalii râvnite de sute și mii de sportivi. În primăvară, a devenit campioană europeană la Bruxelles, cu echipa României, apoi în luna iunie a luat un aur la sol și un argint la bârnă, în cadrul FIG Challenger Cup de la Gent, iar la Jocurile Olimpice de la Londra a urcat pe cea de-a treia treaptă a podiumului, împreună cu colegele de la lotul național.
Exercițiul Dianei Bulimar de sâmbătă, de la Cagliari, poate fi vizionat AICI.
Filed Under: Alte sporturi Tagged With: barna, cagliari, diana bulimar, gimnastica, grand prix rana gioiaverde

References: CSM 
 CSM 
 csm 
 CSM 
 CSM 
 CSM 
 CSM 
 csm